Glucophage en herbex druppels | Health24
Posted by: Desirè | 2012/11/05
Glucophage en herbex druppels
Ek is insulien weerstandig en gebruik Glucophage, ek wil asb net weet of ek glucophage saam met herbex druppels kan gebruik?
Ek sal nie aanraai dat persone wat Glucophage neem dit saam met enige ander middels gebruik nie. Indien die Herbex druppels kruie or ekstrakte bevat wat potensieel ook op jou bloedsuiker inwerk, dan mag jy hipoglisemies episodes ervaar wat baie onaangenaam, en selfs gevaarlik kan wees. As jy aan insulienweerstandigheid ly dan is dit absoluut essensieel dat jy 'n geregistreerde dieetkundige moet spreek vir 'n individuele dieetvoorskrif. Besoek die Webwerf van die Assosiasie vir Dieetkunde in SA by: www.dietetics.co.za en kliek op "Private Practising" om 'n dieetkundige in jou gebied te vind. Die dieetkundige sal jou help met 'n individuele dieetvoorskrif wat ontwerp is vir jou spesiale behoeftes, en ook sal help met gewigsverlies. Die kombinasie van 'n lae-vet, lae-GI-dieet en oefening sal nie net jou bloedsuikervlakke beheer nie, maar ook sorg vir verslanking. Alle oefening, maar veral kardio-oefening, soos flink stap, swem, fietsry, en touspring help om bloedsuikervlakke en insulien te stabiliseer. Vra jou dokter watter soort oefening jy mag doen en probeer dan om ten minste 30 minute per dag aan oefening te spandeer.